Къса пауза (السَكْت)
В Свещения Коран има шест места, на които четецът е длъжен да направи кратка пауза (сакт). Това означава, че четецът трябва да спре за един миг, а след това да продължи да чете без да си поема въздух по време на паузата. На четири от тези места е задължително да се спре, а на две препоръчително. Обикновено в мусхафа тези места са означени с малката буква сийн (ۜ) накрая над думата, на която трябва да се спре.
· Места в Корана със задължителна кратка пауза
· 18:1-2. Накрая на първото знамение има знака за сакт, което означава, че ако четецът свърже двете знамения, трябва да направи къса пауза между тях.
· 36:52.
· 75:27.
· 83:14.
· Места в Корана с незадължителна кратка пауза
· 8:75-9:1. В началото на сура номер девет (Ат-Тауба) няма бисмиллях и ако четецът я свърже с последното знамение на осма сура (Ал-Анфал), трябва да направи къса пауза. Обърнете внимание, че в повечето мусхафи на това място знакът за сакт отсъства.
· 69:28. Накрая на знамението има знака за сакт, което означава, че ако четецът го свърже със следващото знамение, е препоръчително да направи къса пауза между тях.
Причината за тази къса пауза на тези места в Корана е, че ако не се направи, думите между двете страни на знака за сакт се сливат и се изменя значението.
